arnastofnun/IGC-2024 huggingface dataset:
S-377/2023

Mál þetta, sem var dómtekið 5. október sl., var höfðað með ákæru lögreglustjórans á Norðurlandi eystra, dagsettri 23. júní 2023, á hendur J-kk-þgf A-kk-þgf S-kk-þgf, kt. [...], [...]Akureyri, „fyrir umferðarlagabrot, með því að hafa laugardaginn 1. apríl 2023, ekið bifreiðinni [...], sviptur ökurétti og undir áhrifum ávana- og fíkniefna (í blóðsýni sem tekið var úr ákærða vegna rannsóknar þessa máls mældist kókaín 460 ng/ml.) vestur Geirsgötu í Reykjavík og norður Ægisgarð, þar sem lögreglan stöðvaði akstur hans við [...].

Telst þetta varða við 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar, samkvæmt 99. gr. og 101. gr. nefndra umferðarlaga.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Þann 27. maí 2021 hlaut ákærði dóm fyrir hraðakstur og fyrir að aka undir áhrifum ávana-og fíkniefna. Refsing var ákveðin 220.000 króna sekt og hann sviptur ökurétti í 18 mánuði. Þá hlaut ákærði dóm þann 17. febrúar 2023 fyrir að aka undir áhrifum lyfja, sviptur ökurétti og undir áhrifum ávana- og fíkniefna. Refsing var ákveðin 490.000 króna sekt og hann sviptur ökurétti í þrjú ár frá 14. júní 2023.

Ákærði er nú sakfelldur fyrir að aka sviptur ökurétti og hefur hann ítrekað brot sitt. Þá er ákærði jafnframt sakfelldur fyrir að aka undir áhrifum ávana- og fíkniefna og er það brot ítrekað öðru sinni. Með vísan til framangreinds er refsing ákærða ákveðin fangelsi í 45 daga.

Með vísan til 3. mgr. 99. gr. og 101. gr. umferðarlaga nr. 77/2019 ber að svipta ákærða ökurétti ævilangt Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, 91.073 krónur.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, J-kk-nf A-kk-nf S-kk-nf, sæti fangelsi í 45 daga.

Ákærði er sviptur ökurétti ævilangt.

Ákærði greiði 91.073 krónur í sakarkostnað.
S-386/2022

1 Mál þetta, sem var dómtekið 13. febrúar sl., var höfðað með ákæru lögreglustjórans á Norðurlandi eystra, dagsettri 12. október 2022, á hendur A-kk-þgf R-kk-þgf, kt. [...], [...], Akureyri, “fyrir þjófnað, með því að hafa þriðjudaginn 20. september 2022, stolið Bose heyrnatólum að verðmæti 58.990 krónum úr verslun Nova í verslunarmiðstöðinni Glerártorgi á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

2 Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar, sem á við í máli þessu. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

3 Ákærði er fæddur [...]. Samkvæmt framlögðu sakavottorði nær sakaferill ákærða aftur til ársins 2016, en frá þeim tíma hefur hann hlotið 9 refsidóma. Með dómi Landsréttar 13. mars 2020 var ákærði dæmdur í 15 mánaða fangelsi fyrir gripdeild, rán og stórfellda líkamsárás. Var dómurinn hegningarauki við dóm Héraðsdóms Norðurlands eystra frá 21. ágúst 2018 fyrir brot gegn lögum um ávana og fíkniefni. Hinn 23. desember 2021 var ákærða veitt skilorðsbundin reynslulausn í 1 ár, á 160 daga eftirstöðvum fangelsis samkvæmt fyrrgreindum dómi Landsréttar. Með broti því, sem ákærði er nú fundinn sekur um að hafa framið, hefur hann rofið skilorð reynslulausnarinnar og verða eftirstöðvar teknar upp og dæmdar með í þessu máli, sbr. 1. mg. 82. gr. laga nr. 15/2016 um fullnustu refsinga.

4 Við ákvörðun refsingar verður litið til þess að framangreind auðgunarbrot ákærða hafa ítrekunaráhrif við brot það sem ákærði er nú sakfelldur fyrir.

5 Þykir refsing ákærða hæfilega ákveðin fangelsi í 6 mánuði og 15 daga.

6 Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf Þ-kk-nf, aðstoðarsaksóknari.

H-kk-nf J-kk-nf héraðsdómari kveður upp dóm þennan.

Dómsorð:

Ákærði, A-kk-nf R-kk-nf, sæti fangelsií 6 mánuði og 15 daga.

H-kk-nf J-kk-nf
S-390/2022

1 Mál þetta, sem dómtekið var ídag, var höfðað með ákæru lögreglustjórans á Norðurlandi eystra, dagsettri 7. október 2022, á hendur S-kk-þgf M-kk-þgf Ó-kk-þgf, kt. [...], [...], [...], „fyrir líkamsárás, með því að hafa laugardaginn 6. ágúst 2022, ráðist gegn Y, kt. [...], sem er fatlaður og bundin við hjólastól á heimili brotaþola að [...], [...] [...] og í tvígang ýtt í bringu brotaþola, slegið hann með flötum lófa í höfuð og tekið með báðum höndum um háls hans og lyft honum upp úr hjólastólnum með hálstakinu, með þeim afleiðingum að brotaþoli hlaut missti andann í smá stund og hlaut áverka á hálsi.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“2 Ákærði krefst vægustu refsingar sem lög leyfa. Þá krefst verjandi hans hæfilegrar þóknunar sér til handa.

3 Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og er þar rétt heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

4 Ákærði er fæddur [...]. Frá árinu 2012 hefur ákærði átta sinnum sætt viðurlögum vegna afbrota. Af sakaferli ákærða hefur hér þýðingu að 8. mars 2017 hlaut ákærði dóm fyrir líkamsárás sem heimfærð var undir 1. mgr. 218. gr. almennra hegningarlaga nr. 19/1940 og brot gegn lögum um ávana og fíkniefni. Var ákærði dæmdur í 4 mánaða fangelsi, skilorðsbundið til 2 ára. Ákærði var dæmdur til sektargreiðslu 9. apríl 2019 fyrir vörslur fíkniefna, en þrátt fyrir skilorðsrof var dómurinn frá 2017 látinn halda sér og ákærða ekki gerð sérstök refsing. Hefur dómurinn því ekki ítrekunaráhrif í máli þessu. Engu að síður verður litið til þess við ákvörðun refsingar að ákærði hefur samkvæmt framangreindu áður gerst sekur um ofbeldisbrot. Ákærði hefur verið greindur með [...] og hefur glímt við [...]. Ákærði [...] býr hann í búsetuúrræði [...]og sætir þar eftirliti. Þykir rétt að líta til aðstæðna ákærða við ákvörðun refsingar, sem telst hæfilega ákveðin fangelsi í 4 mánuði. Fullnustu refsingarinnar skal frestað og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

5 Að kröfu ákæruvaldsins og með vísan til dómsniðurstöðu verður ákærða gert að greiða sakarkostnað málsins, þ. m. t. málsvarnarlaun A-kk-ef M-kk-ef M-kk-ef, lögmanns, sem ákveðin eru með virðisaukaskatti eins og í dómsorði greinir.

H-kk-nf J-kk-nf héraðsdómari kveður upp dóm þennan.

Dómsorð:

Ákærði, S-kk-nf M-kk-nf Ó-kk-nf, sæti fangelsi í 4 mánuði. Fullnustu refsingarinnar skal frestað og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, A-kk-ef M-kk-ef M-kk-ef, 120.528 krónur.
S-43/2023

1 Mál þetta, sem dómtekið var í dag, var höfðað með ákæru lögreglustjórans á Norðurlandi eystra, dagsettri 10. janúar 2023, á hendur, H-kk-þgf H-kk-þgf, kt. [...], [...], [...], „fyrir lí kamsmeið ingar af gá leysi og umferðarlagabrot, meðþvíað hafa laugardaginn 19. febrúar 2022, ekið bifreiðinni [...], suður Ólafsfjarðarveg á n nægilegrar aðgæslu og á n þess að mið a ökuhraða viðað stæður og aka nægilega hægt, en mikil hálka var á veginum, sól mjög lá gt á lofti og vegsýn skert, meðþeim afleið ingum að hann missti stjórn á bifreið inni sem hafnaði aftan á bifreið inni [...]með þeim afleið ingum að A, kt. [...], farbegi [svo] bifreiðarinnar [...] hlaut innkýlt höfuðkúpubrot með fjölþættu brotakerfi aftur í hnakka vinstra megin.

Telst þetta varða við 219. gr. almennra hegningarlaga nr. 19/1940 og 1. mgr. 4. gr., 1. mgr., sbr. b.-, e.-, og h-liðir 2. mgr. 36. gr., sbr. 1. mgr. 95. gr. umferðarlaga nr. 77/2019 með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

2 Ákærði hefur komið fyrir dóm og játað sök samkvæmt ákæru. Ákærði krefst vægustu refsingar sem lög leyfa og hæfilegrar þóknunar til handa skipuðum verjanda. Með játningu ákærða, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Það athugist þó að tilvísun til 1. mgr. 4. gr. laga nr. 77/2019 á hér ekki við sem refsiheimild nema þá til fyllingar öðrum tilvísuðum ákvæðum laganna. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

3 Ákærði hefur hreinan sakaferil. Með tilliti til hreins sakferils ákærða, aðstæðna á vettvangi þar sem bifreiðin [...] hafði staðnæmst í vegarkanti í vegi fyrir umferð, og afleiðinga brots ákærða þykir refsing hans hæfilega ákveðin fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

4 Útlagður sakarkostnaður í málinu er 81.152 krónur. Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

H-kk-nf J-kk-nf héraðsdómari kveður upp dóm þennan.

Dómsorð:

Ákærði, H-kk-nf H-kk-nf, sæti fangelsi í 30 daga. Fullnustu refsingarinnar skal frestað og hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

Ákærði greiði 384.902 krónur í sakarkostnað, þ. m. t. málsvarnarlaun skipaðs verjanda síns, S-kk-ef G-kk-ef lögmanns,303.750 krónur.
S-490/2022

Mál þetta, sem var dómtekið í gær, var höfðað með ákæru lögreglustjórans á Norðurlandi eystra, dagsettri 6. desember 2022, á hendur F-kk-þgf L-kk-þgf, kt. [...], [...], Akureyri, „fyrir umferðarlagabrot, með því að hafa föstudaginn 14. október 2022, ekið bifreiðinni [...], sviptur ökurétti austur Munkaþverárstræti og suður Helgamagrastræti á Akureyri, þar sem lögreglan stöðvaði akstur hans, á Helgamagrastræti, við Bjarkarstíg.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr.88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

Sakaferill ákærða, að því er hér skiptir máli, er sá að þann 17. febrúar 2022 hlaut ákærði dóm fyrir að aka sviptur ökurétti, undir áhrifum áfengis og slævandi lyfja. Refsing var ákveðin fangelsi í 30 daga og hann sviptur ökurétti ævilangt. Þá gerði ákærði tvær sáttir við lögreglustjórann á Norðurlandi eystra þann 14. október 2022 vegna aksturs sviptur ökurétti. Ákærði hefur nú ítrekað brot sitt í annað sinn og er refsing ákærða ákveðin fangelsi í 30 daga.

Engan sakarkostnað leiddi af meðferð málsins.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, F-kk-nf L-kk-nf, sæti fangelsi í 30 daga.
S-496/2023

1 Mál þetta, sem dómtekið var í dag, höfðaði lögreglustjórinn á Norðurlandi eystra með tveimur ákærum, dagsettum 21. september sl. á hendur H-kk-þgf Ó-kk-þgf, kt. [...], [...], Akureyri

I. Ákæra 21. september 2023

“fyrir eignaspjöll, með því að hafa miðvikudaginn 7. júní 2023, skemmt bifreiðina [...], sem stóð á bifreiðastæði við Hvannavelli á Akureyri, með því að rispa hægri afturhurð bifreiðarinnar með oddhvössum hlut (lykli).

Telst þetta varða við 1. mgr. 257. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

II. Ákæra 21. september 2023

“fyrir eignaspjöll, með því að hafa aðfaranótt miðvikudagsins 17. maí 2023, brotið tvær rúður í veitingahúsinu Kaffi Lyst í Lystigarðinum við Eyrarlandsveg á Akureyri, með því að kasta grjóti í rúðurnar.

Telst þetta varða við 1. mgr. 257. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir Akureyrarbær, kt. [...], [...], Akureyri, bótakröfu á hendur ákærða að fjárhæð kr. 300.000-, með vöxtum skv. 8. gr. laga nr. 38, 2001, um vexti og verðtryggingu frá 17. maí 2021 til 13. júlí 2023, en dráttarvaxta frá þeim degi samkvæmt 9. gr. sbr. III kafla sömu laga til greiðsludags.“

2 Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar, sem á við í máli þessu. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

3 Ákærði hefur umtalsverðan sakaferil að baki allt frá árinu 2007, en síðast hlaut ákærði dóm þann 27. júlí sl. fyrir eignaspjöll. Þá hlaut ákærði dóm fyrir þjófnað 15. mars 2023 og var þar um hegningarauka að ræða við dóm sem ákærði hlaut 5. október 2022 fyrir þjófnað. Brot þau sem ákærði er nú sakfelldur fyrir framdi hann fyrir uppkvaðningu dómsins frá 27. júlí sl. og ber því að dæma honum hegningarauka við þann dóm, sbr.78. gr. almennra hegningarlaga nr. 19/1940. Að teknu tilliti til þess sem rakið hefur verið hér að framan þykir refsing ákærða hæfilega ákvörðuð 30 daga fangelsi.

4 Í samræmi við niðurstöðu málsins verður fallist á bótakröfu Akureyrarbæjar í málinu.

5 Engan sakarkostnað leiddi af meðferð málsins.

H-kk-nf J-kk-nf héraðsdómari kveður upp dóm þennan.

Dómsorð :

Ákærði, H-kk-nf Ó-kk-nf, sæti fangelsi í 30 daga.

Ákærði greiði Akureyrarbæ, kt. [...], 300.000 krónurmeð vöxtum samkvæmt 8. gr. laga nr. 38/ 2001, um vexti og verðtryggingu frá 17. maí 2021 til 13. júlí 2023, en dráttarvöxtum frá þeim degi samkvæmt 9. gr. sömu laga til greiðsludags.
S-500/2023

Mál þetta, sem var dómtekið 15. nóvembersl., var höfðað með ákæru lögreglustjórans á Norðurlandi eystra, dagsettri 21. september 2023, á hendur K-kk-þgf E-kk-þgf S-kk-þgf, kt. [...], [...] [...], „fyrir hótanir, með því að sunnudaginn 6. febrúar 2022, inni á veitingastaðnum/kaffihúsinu [...] [...] á Akureyri, hótað afgreiðslustúlku á staðnum A-x-x þá var 17 ára, að hann skyldi nauðga henni, drepa hana og éta af henni eyrað og lagt áherslu á orð sín með því að henda til vörum og húsgögnum á veitingastaðnum og heimtað að fá frítt að borða.

Telst þetta varða við 233. gr. almennra hegningarlaga nr. 19, 1940, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Þann 23. október 2019 var ákærði dæmdur í þriggja mánaða fangelsi, þar af 30 daga, skilorðsbundið í tvö ár fyrir umferðarlagabrot. Ákærði var sakfelldur í dómi Héraðsdóms Norðurlands eystra þann 9. nóvember 2021 fyrir brennu. Var um að ræða skilorðsrof og var skilorðshluti dóms frá 23. október 2019 tekinn upp og refsing ákveðin í einu lagi.

Refsing ákærða var ákveðin fangelsi í 2 ár og 6 mánuði og var sá dómur staðfestur í Landsrétti 16. desember 2022. Þá hlaut ákærði dóm þann 17. október 2022 fyrir valdstjórnar brot. Refsing var ákveðin fangelsi í 60 daga. Brot það sem ákærði hefur nú verið sakfelldur fyrir var framið fyrir uppkvaðningu dómsins 17. október 2022. Verður honum því ákveðinn hegningarauki er samsvari þeirri þyngingu refsingarinnar sem kynni að hafa orðið, ef dæmt hefði verið um bæði brotin í fyrra málinu, sbr. 78. gr. almennra hegningarlaga nr. 19/1940. Ákærði er nú sakfelldur fyrir hótanir og er refsing hans ákveðin fangelsi í 30 daga.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þar með talin þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

I-kk-nf Þ-kk-nf aðstoðarmaður dómara kveður upp dóminn.

Dómsorð:

Ákærði, K-kk-nf Ö-kk-nf S-kk-nf, sæti fangelsi í 30 daga.

Ákærði greiði 135.744 krónur í sakarkostnað, þ. m. t. þóknun skipaðs verjanda síns, S-kvk-ef A-kvk-ef lögmanns,120.528 krónur.
S-63/2023

1 Mál þetta, sem var dómtekið 7. mars sl., var höfðað með ákæru lögreglustjórans á Norðurlandi eystra, dagsettri 10. febrúar sl., á hendur A-kk-þgf D-kk-þgf M-kk-þgf Þ-kk-þgf, [...], „fyrir líkamsárás, með því að hafa aðfaranótt sunnudagsins 17. apríl 2022, ráðist á A, kt. [...], þar sem hann stóð fyrir utan skemmti- og veitingastaðinn Vamos, Ráðhústorgi 9 á Akureyri og ýtt við honum þannig að hann féll við og síðan kýlt hann ítrekað í andlitið, með þeim afleiðingum að brotaþoli hlaut mikla bólgu yfir utanverðu vinstra kinnbeini og upp utanvert við vinstra auga og aðeins upp á utanverða vinstri augabrún, lítið sár á utanverðri vinstri augabrúninni og hlaut eymsli á þessu svæði andlitsins og einnig verkjaður í hægri kjálkalið.

Telst þetta varða við 1. mgr. 217. gr. almennra hegningarlaga nr. 19/1940, með síðari breytingum.

Þess er krafist að ákærði verði dæmdur til refsingar og greiðslu sakarkostnaðar.“2 Við þingfestingu breytti sækjandi ákæru á þann veg að í stað þess að ákærða sé gefið að sök að hafa ítrekað kýlt brotaþola í andlit sé miðað við að um eitt högg hafi verið að ræða. Þá hafi hann aðeins valdið hluta áverka brotaþola en þeir hafi að hluta til verið til komnir í öðrum átökum sem brotaþoli lenti íþetta kvöld.

3 Ákærði játaði brot sitt að þessari breytingu virtri og krefst vægustu refsingar sem lög leyfa og hæfilegra málsvarnarlauna til handa verjanda. Er sannað með játningu ákærða og öðrum gögnum málsins að ákærði hafi gerst sekur um þá háttsemi sem honum er gefin að sök eftir breytingu ákæru og er brot hans rétt heimfært til refsiákvæða í ákæru.

4 Ákærði var 21 árs þegar atvik urðu og hefur ekki gerst sekur um brot sem hefur áhrif á ákvörðun refsingar hans. Með vísan til framangreinds þykir refsing ákærða hæfilega ákveðin fangelsi í 30 daga en fresta skal fullnustu refsingarinnar skilorðsbundið, eins og nánar greinir í dómsorði.

5 Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og greinir í dómsorði að teknu tilliti til virðisaukaskatts.

A-kvk-nf S-kvk-nf héraðsdómari kveður upp dóminn.

Dómsorð :

Ákærði, E-kk-nf D-kk-nf M-kk-nf Þ-kk-nf, sæti fangelsi í 30 daga en fresta skal fullnustu refsingarinnar og hún falla niður að liðnum tveimur árum frá uppsögu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði 216.296 krónur í sakarkostnað, þ. m. t. þóknun skipaðs verjanda síns, P-kk-ef K-kk-ef lögmanns, 180.792 krónur.

A-kvk-nf S-kvk-nf
S-66/2023

Málsmeðferð og dómkröfur

1 Mál þetta, sem dómtekið var 13. mars sl., var höfðað með ákæru lögreglustjórans á Norðurlandi eystra, dagsettri 10. febrúar 2023 á hendur M-x-x L-x-x, kt. [...], [...], Akureyri, „fyrir líkamsmeiðingar af gáleysi, og umferðarlagabrot, með því að hafa fimmtudaginn 7. október 2021, ekið bifreiðinni [...], austur Gránufélagsgötu á Akureyri, án nægilegrar varúðar og aðgæslu og ekki virt nægilega biðskyldu á gatnamótum Gránufélagsgötu og Hjalteyrargötu, en biðskylda er á umferð ökutækja frá Gránufélagsgötu á þessum gatnamótum, með þeim afleiðingum að hún ók á bifreiðina [...], sem ekið var norður Hjalteyrargötu en sú bifreið snerist á veginum í 90 gráður og í veg fyrir fólksflutningabifreiðina [...], sem ekið var suður Hjalteyrargötu og hafnaði á bifreiðinni [...].

Í þessari ákeyrslu hlaut ökumaður bifreiðarinnar [...], A, kt. [...], afrifubrot á enda þvertinds (processus transversus) yfir lendarhryggjarlið 3.

Telst þetta varða við 219. gr. almennra hegningarlaga nr. 19, 1940 og 1. mgr.4. gr. og 3. mgr. 7. gr. og 2. mgr. 26. gr. sbr. 1. mgr. 94. gr. og 1. mgr. 95. umferðarlaga nr. 77/2019.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 1. mgr. 99. gr. nefndra umferðarlaga.“2 Ákærða hefur komið fyrir dóm og játað sök samkvæmt ákæru. Ákærða krefst vægustu refsingar sem lög leyfa og hæfilegrar þóknunar til handa skipuðum verjanda. Með játningu ákærðu, sem ekki er ástæða til að efa að sé sannleikanum samkvæm, og gögnum málsins, er nægilega sannað að hún hafi gerst sek um þá háttsemi sem í ákæru er lýst og þar er réttilega heimfærð til refsiákvæða. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

3 Ákærða hefur hreinan sakaferil. Refsing hennar er ákveðin fangelsi í 30 daga. Fullnustu refsingarinnar skal frestað og hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

4 Að kröfu ákæruvalds og með vísan til dómsniðurstöðu verður ákærða dæmd til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

5 Af hálfu ákæruvaldsins flutti málið E-kk-nf Þ-kk-nf, aðstoðarsaksóknari.

H-kk-nf J-kk-nf héraðsdómari kveður upp dóm þennan.

Dómsorð:

Ákærða, M-x-x L-x-x, sæti fangelsi í 30 daga. Fullnustu refsingarinnar skal frestað og hún falla niður að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærða greiði 1 84.386 krónur í sakarkostnað, þ. m. t. þóknun skipaðs verjanda síns, Þ-kvk-ef I-kvk-ef J-kvk-ef lögmanns, 150.660 krónur.